搵緊第二樣意思嘅話，請睇〈**紅星 (搞清楚)**〉。
  唔好同**鴻星**同**洪昇**搞亂。
紅星
蘇聯國旗度嘅紅星
**紅星**（粵拼：hung4 sing1），常見嘅樣係紅色嘅五角星（符號：★），係個常用符號，呢個符號表達嘅含義好多樣，主要係宗敎、政治意味，比如基督教嘅聖誕樹頂有紅星裝飾、意識形態方面有共產主義。呢個符號常見喺呢啲事物度：國徽、國旗、其他類型嘅旗、勳章、節慶裝置、紀念建築、標誌。

自20世紀以來，紅星作爲基於列寧主義嘅共產主義嘅特別符號，用得好多下，佢嘅出鏡同另一個共產主義象徵「金星（英文：Gold Star）」（又叫黃星）咁上下多，後者可以喺諸如中華人民共和國國旗、越南現行國旗度見到。而喺蘇聯國旗度，紅星鑲喺金星入面，再搭埋錘同鐮喺塊紅旗度。紅星同錘、鐮嘅組合亦見於其他共產主義旗徽度。

不過紅星呢個符號唔係浄衹共產主義嘅意思，亦有其他嘅用法、含義。

共產主義符號
------

### 意味

作爲共產主義乃至社會主義嘅象徵，五角紅星嘅五隻角有佢嘅意義。有講法話象徵住勞動者勞動所用嘅五隻手指，同時象徵住世界勞動者分佈嘅五大洲；又有種講法話，呢五隻角代表共產主義領導下嘅五個社會群體，即係後生、軍人、工人、農民、學者（泛指知識階層）。紅星一般象徵住共產主義政黨支配、領導下嘅社會新秩序，而呢種秩序據共產主義意識形態嘅睇法，係正義嘅，所以紅星係佢正義嘅表徵。

### 起源

紅星作爲共產主義符號，可以追溯到一戰即將結束時嘅俄國內戰（1917年~1922年）。1917年，同德意志帝國、奧匈帝國打仗嘅俄軍輸咗，被迫撤退到莫斯科，同莫斯科啲守軍撈埋一齊。爲咗分開莫斯科本地守軍同撤退嘅俄軍部隊，守軍軍官喺佢啲士兵嘅帽度加粒五角星。日後呢班莫斯科守軍同蘇聯紅軍、布爾什維克政府合流，啲士兵就將粒五角星塗紅，因爲紅色象徵共產主義，於是就有咗紅星呢個共產主義符號。

有種講法話，紅星係紅軍當中嘅猶太人士兵引入嘅嘢。呢種講法話，喺俄國革命時，啲猶太士兵將俄國當作「應許之地」，相信猶太人會喺俄國企返起身，於是佢哋就將自身標誌嘅猶太星塗紅。呢種講法存疑，唔係幾可靠。呢種講法嘅根由在於排猶同反共有重疊之處，當年俄國革命爆發後，掀起排猶風潮，排猶嘅人始終認爲共產主義起勢係猶太人搞鬼。而實際上猶太人標誌嘅大衛星係六角星，共產主義者嘅紅星係五角星，呢兩樣嘢實質唔同，呢種講法可能撈亂咗佢哋，然後曲解出噉嘅睇法。

除咗傳得最開嘅區分守軍嘅講法外，重有種講法話，紅星源自托洛茨基同尼古拉·奇里靈戈（英文：Nikolai Krylenko）一次會面。1917年，作爲布爾什維克成員，奇里靈戈擔任紅軍總司令官，同時佢亦係個世界語者，所以佢隨身戴住世界語嘅象徵綠星徽章。托洛茨基見到後問粒綠星嘅含義，奇里靈戈介紹話粒星嘅五隻角分別象徵世界五大洲。托洛茨基聽咗後，佢有個諗法，就係啲紅軍士兵都應該有粒紅星喺身，個意頭借自綠星。呢種講法有個問題，在於呢場會面冇證據確定係幾時、邊度嘅事，所以呢種講法堅定流係未知嘅。

* 蘇聯紅軍旗蘇聯紅軍旗
* 蘇聯紅軍嘅紅星（1918年）蘇聯紅軍嘅紅星（1918年）
* 1920年嘅郵票，上面印住嘅紅軍騎兵戴住寶津挪夫卡帽1920年嘅郵票，上面印住嘅紅軍騎兵戴住寶津挪夫卡帽
* 拉脫維亞社會主義蘇維埃共和國國徽（1919年~1920年）拉脫維亞社會主義蘇維埃共和國國徽（1919年~1920年）

### 用例

內文：蘇聯加盟共和國國旗
共產紅星嘅典型用法係用喺共產主義國家嘅國旗、國徽度，例如蘇聯國徽、南斯拉夫國旗，佢哋上面就有粒紅星。另外，西班牙加泰羅尼亞文地區嘅紅版獨立星旗（Estelada），上面嘅紅星係同時作爲分離主義同社會主義嘅象徵來用。

古巴國旗。呢款國旗喺古巴革命之前用落，星係表示獨立，無關共產主義
廣義上，紅底嘅五角星都算做紅星，比如紅底黃星，雖然呢種嚴格講起應該叫金星，不過佢嘅意味同共產紅星非常接近，所以亦睇做係紅星。呢種意味嘅紅底黃星可以喺中華人民共和國國旗、越南國旗見到，其中中國大陸政權國旗叫做「五星紅旗」，越南現時國旗叫做「金星紅旗」。又比如遠東共和國嘅人民革命軍嘅軍裝度有黃星，呢粒星嘅含義同紅星一樣。紅星又會同鐮同錘一齊出場，鐮錘嘜頭通常放喺紅星入面或者下面。不過唔係所有紅底五角星都係共產主義象徵，比如古巴國旗有紅底白星，呢款國旗喺古巴革命之前就用落。

1989年東歐劇變時，有好多東歐國家嘅共產政權崩潰，之後新起嘅政權紛紛脫共，鏟走佢哋國旗、國徽度粒紅星。之後浄低嘅共產國家中，蘇聯喺1991年尾解體，南斯拉夫喺1992年4月27號解體，佢哋從中分離嘅國家都喺旗徽度拋棄紅星。不過從南斯拉夫獨立嘅馬其頓共和國，雖然佢嘅國旗喺獨立後唔再用紅星旗，但佢嘅國徽一直有粒紅星，直到2009年先將國徽頂粒紅星除低。

之後更有啲國家禁紅星。比如匈牙利，喺1993年修改刑法，喺公眾場合用紅星呢個符號屬違法行爲，不過歐洲人權法院根據言論自由裁定喺匈牙利戴紅星係基本人權。亦有啲前共產國保留紅星，比如蘇聯軍嘅繼承軍俄羅斯軍，脫共之後，2002年定紅星作爲俄軍軍徽，一直到2014年，俄羅斯軍方先宣佈用新標誌。另外以前作爲蘇聯加盟國嘅現時國家，佢哋嘅軍隊、裝備等有唔少重殘留緊紅星。俄軍方經營嘅新聞紙亦係叫「紅星」（俄文：Кра́сная звезда́，拉丁化：Krasnaya zvezda）。

喺東歐，共產政權時代（1945年~1989年）創立嘅一啲體育會、波隊會用「紅星」做名。比如貝爾格萊德嘅紅星足球會（斯拉夫塞爾維亞文：Црвена звезда，拉丁塞爾維亞文：Crvena zvezda），東德萊比錫嘅「Roter Stern」。不過非共產政權國家嘅波隊都會用「紅星」呢個名，比如法國嘅「Red Star F.C.」，瑞士嘅「FC Red Star Zürich」。

冷戰時，包括美國在內嘅反共主義陣營嘅社會主義者都會用紅星呢個符號。喺西方世界，有時會將紅星作爲激進思想嘅表徵，比如1990年代活躍嘅搖滾樂隊討伐體制樂團，佢哋就用紅星來表示佢哋係激進派。

* 蘇聯國旗（1923年~1955年）蘇聯國旗（1923年~1955年）
* 蘇聯國旗（1955年~1980年）蘇聯國旗（1955年~1980年）
* 蘇聯國旗（1980年~1991年）蘇聯國旗（1980年~1991年）
* 南斯拉夫國旗（1945年~1992年）南斯拉夫國旗（1945年~1992年）
* 阿爾巴尼亞國旗（1946年~1992年）阿爾巴尼亞國旗（1946年~1992年）
* 北朝鮮國旗北朝鮮國旗
* 馬其頓社會主義共和國國旗（1946年~1991年）馬其頓社會主義共和國國旗（1946年~1991年）
* 南也門國旗（也門民主人民共和國，1967年~1990年）南也門國旗（也門民主人民共和國，1967年~1990年）
* 貝寧人民共和國國旗（1975年~1990年）貝寧人民共和國國旗（1975年~1990年）
* 經濟互助委員會旗經濟互助委員會旗
* 蘇聯海軍軍艦旗蘇聯海軍軍艦旗
* 蘇聯海軍艦頭旗蘇聯海軍艦頭旗
* 土耳其革命人民解放黨-陣綫（英文：Revolutionary People's Liberation Party–Front）嘅旗土耳其革命人民解放黨-陣綫（英文：Revolutionary People's Liberation Party–Front）嘅旗
* 墨西哥沙帕他民族解放軍嘅旗墨西哥沙帕他民族解放軍嘅旗
* 蘇聯國徽（1923年~1936年）蘇聯國徽（1923年~1936年）
* 蘇聯國徽（1946年~1956年）蘇聯國徽（1946年~1956年）
* 蘇聯國徽（1958年~1991年）蘇聯國徽（1958年~1991年）
* 北朝鮮國徽北朝鮮國徽
* 蘇聯共產黨嘅黨員徽章蘇聯共產黨嘅黨員徽章
* 蘇聯軍帽徽蘇聯軍帽徽
* 莫斯科克里姆林宮紅星莫斯科克里姆林宮紅星
* 中國人民解放軍軍徽中國人民解放軍軍徽
* 中華人民共和國人民大會堂天花度嘅紅星中華人民共和國人民大會堂天花度嘅紅星
* 西德紅軍嘅嘜頭西德紅軍嘅嘜頭

#### 廣義「紅星」

實際除咗紅色，作爲共產主義標誌嘅紅星亦可以有以下廣義版本。

* 中華人民共和國國旗中華人民共和國國旗
* 蒙古國旗（1949年~1992年、蒙古人民共和國）蒙古國旗（1949年~1992年、蒙古人民共和國）
* 越南國旗越南國旗
* 中華蘇維埃共和國（1931年~1937年）國旗中華蘇維埃共和國（1931年~1937年）國旗
* 中國工農紅軍旗中國工農紅軍旗
* 中國人民解放軍旗中國人民解放軍旗
* 安哥拉國旗（1975年制定；齒輪同柴刀嘅交叉係表示工人同農民嘅團結，又表示共產主義）安哥拉國旗（1975年制定；齒輪同柴刀嘅交叉係表示工人同農民嘅團結，又表示共產主義）
* 莫三鼻給解放陣綫旗（1997年~2004年；鋤頭同鎚交叉係表示農民同工人團結，亦表示共產主義）莫三鼻給解放陣綫旗（1997年~2004年；鋤頭同鎚交叉係表示農民同工人團結，亦表示共產主義）
* 意大利琶鐵山（Partisan）第63旅旗（1943年~1945年）意大利琶鐵山（Partisan）第63旅旗（1943年~1945年）
* 意大利紅色旅旗意大利紅色旅旗

其他用例
----

除咗共產主義意味，紅星呢個符號又有多種用法，比如徽章（好似開拓使、軍隊嘅徽章）、商標（好似喜力啤酒、梅西百貨、Mozilla瀏覽器嘅嘜頭）。

* 巴拿馬國旗巴拿馬國旗
* 紐西蘭國旗紐西蘭國旗
* 阿爾及利亞國旗（日文：アルジェリアの国旗）阿爾及利亞國旗（日文：アルジェリアの国旗）
* 突尼斯國旗（日文：チュニジアの国旗）突尼斯國旗（日文：チュニジアの国旗）
* 北塞浦路斯國旗（日文：北キプロスの国旗）（1984年制定）北塞浦路斯國旗（日文：北キプロスの国旗）（1984年制定）
* 加州州旗（日文：カリフォルニア州の旗）加州州旗（日文：カリフォルニア州の旗）
* 美國華府旗美國華府旗
* 美國阿拉巴馬州伯明翰市旗美國阿拉巴馬州伯明翰市旗
* 瑞士華黎（Valais）廣東（Canton）市旗瑞士華黎（Valais）廣東（Canton）市旗
* 墨西哥上加利福尼亞1836年叛亂旗墨西哥上加利福尼亞1836年叛亂旗
* 日本長崎市旗日本長崎市旗
* 法國嘅軍事獎章（1915年）法國嘅軍事獎章（1915年）
* 日本愛國婦人會參等有功章日本愛國婦人會參等有功章
* 外洋遠航綫紅星航綫（Red Star Line）嘅旗外洋遠航綫紅星航綫（Red Star Line）嘅旗

相集
--

### 旗

* 1912年嘅美國總統旗1912年嘅美國總統旗
* 意大利皇家軍隊嘅旗意大利皇家軍隊嘅旗
* 敘利亞舊國旗敘利亞舊國旗
* 津巴布韋國旗津巴布韋國旗
* 匈牙利國旗（1946年~1956年）匈牙利國旗（1946年~1956年）
* 羅馬尼亞國旗（1965年~1989年）羅馬尼亞國旗（1965年~1989年）
* 保加利亞國旗（1971年~1990年）保加利亞國旗（1971年~1990年）
* 香港特區旗香港特區旗

### 獎章

* 鄂圖曼帝國嘅軍人獎章（1915年）鄂圖曼帝國嘅軍人獎章（1915年）
* 鄂圖曼帝國嘅慈善獎章（1878年）鄂圖曼帝國嘅慈善獎章（1878年）
* 蘇聯紅星勳章（1930年）蘇聯紅星勳章（1930年）
* 蘇聯勝利勳章（1945年）蘇聯勝利勳章（1945年）

### 建築、裝飾

* 芝加哥大學嘅彩色玻璃紅星圖案芝加哥大學嘅彩色玻璃紅星圖案
* 美國華府嘅國家聖誕樹嘅紅星裝飾美國華府嘅國家聖誕樹嘅紅星裝飾
* 克里姆林宮塔尖粒紅星克里姆林宮塔尖粒紅星

### 徽號

* 查理士達爾文嘅徽號查理士達爾文嘅徽號
* 紐西蘭國徽（1956年）紐西蘭國徽（1956年）
* 津巴布韋國徽（1981年）津巴布韋國徽（1981年）
* Pierre de Lannoy嘅徽號（1445年~1510年）Pierre de Lannoy嘅徽號（1445年~1510年）
* 阿爾及利亞國徽（1971年）阿爾及利亞國徽（1971年）
* 敘利亞國徽（1930年~1958年、1961年~1963年）敘利亞國徽（1930年~1958年、1961年~1963年）
* 吉布提國徽（1977年）吉布提國徽（1977年）
* 法國當山省（Puy-de-Dôme）疏希阿（Chauriat）徽章法國當山省（Puy-de-Dôme）疏希阿（Chauriat）徽章
* 巴西美那斯謝拉斯州（Minas Gerais）徽章巴西美那斯謝拉斯州（Minas Gerais）徽章
* 奧地利豐他尼拉（Fontanella）徽章奧地利豐他尼拉（Fontanella）徽章
* 突尼斯國徽突尼斯國徽
* 斯瓜德里也·卡浦羅尼（Squadriglia Caproni）徽號（1918年）斯瓜德里也·卡浦羅尼（Squadriglia Caproni）徽號（1918年）
* 德國靠斯多夫（Kaulsdorf）徽章德國靠斯多夫（Kaulsdorf）徽章
* 西班牙安達盧西亞可達（Jódar）徽章西班牙安達盧西亞可達（Jódar）徽章
* 意大利國徽意大利國徽
* 英國牛津大學薩默維學院（Somerville College）徽章英國牛津大學薩默維學院（Somerville College）徽章

有關嘅書
----

* Bogdanow, Alexander A. （亞歷山大·亞歷山德羅維池·波格打諾夫）. *《Der Rote Stern》* (德文). ISBN 9783867411974.
* Edgar Snow（艾德嘉·史諾） (1994年). *《Red Star over China：The Classic Account of the Birth of Chinese Communism》* (英文). Grove Press. ISBN 9780802150936.
	+ 作者：（美）埃德加·斯諾；譯者：董樂山 (1979年). 《《西行漫記：紅星照耀中國》》 (簡體中文). 生活·讀書·新知三聯書店.
	+ 作者：（美）埃德加·斯諾；譯者：董樂山 (2005年). 《《西行漫記：紅星照耀中國》》 (簡體中文). 東方出版社. ISBN 9787506020732.
	+ 作者：（美）埃德加·斯諾；譯者：董樂山 (2011年). 《《紅星照耀中國》》 (簡體中文). 作家出版社. ISBN 9787506020732.
* 長辛店機車車輛工廠廠史編委會 (1960年). 《《北方的紅星：長辛店機車車輛工廠六十年》》 (簡體中文). 作家出版社.
* 今村匡平 (1967年). 《《赤い星の下で 解放軍々医留用8年の記録》》 (日文). 信每書籍出版部.
* 金贊汀 (1988年9月). 《《日の丸と赤い星 中国大陸の朝鮮族を訪ねて》》 (日文). 資訊中心出版局（情報センター出版局）. ISBN 4-7958-0832-5.

攷
-

1. ↑  Khvostov, Mikhail (1996年). 《The Russian Civil War (1) The Red Army （譯：俄國內戰【一】紅軍）》. Men-At-Arms. ISBN 1-85532-608-6.
2. ↑  〈隱蔽的真相：布爾什維克領導都是猶太人〉. 新浪讀書. 2012年7月10號. 喺2015年10月28號搵到.
3. ↑  綠星係世界語象徵，佢哋有自己嘅旗綠星旗。
4. ↑  〈Wearing a red star in Hungary 'is a basic human right' （譯：喺匈牙利戴紅星「係基本人權」）〉 (英文). Earth Times（地球時報）. 原著喺2020年8月6號歸檔. 喺2015年11月11號搵到.
5. ↑  〈外軍掠影：軍事轉型中的俄羅斯軍隊〉. 《解放軍報》. 人民網. 2007年8月13號. 原著喺2016年3月4號歸檔. 喺2015年11月11號搵到.
6. ↑  〈Russian Defense Ministry Reveals New Military Symbol （譯：俄羅斯國防部透露新軍隊標誌）〉 (英文). The Moscow Times（莫斯科時報）. 2014年6月19號. 喺2015年11月11號搵到.

睇埋
--

* 金星，又叫黃星，作爲象徵比如可以喺越南旗度見到
* 銀星，又叫白星，作爲象徵比如可以喺美國旗度見到
* 紅星勳章
* 紅旗
* 鎚同鐮
* 克里姆林宮紅星
* 五角星